Във връзка с постъпило в *РИОСВ-Пловдив уведомление с вх. № ОВОС-2562/12.11.2024г. за инвестиционно предложение* „Кравеферма за около 500 дойни крави с административни, складови и обслужващи сгради“ в ПИ 69420.100.81, с. Столетово, общ. Карлово, обл. Пловдив *и писмо с изх. № ПУ-01-1092(1)/20.12.2024г. на Басейнова Дирекция Източнобеломорски район Пловдив*, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае изграждане на кравеферма за около 500 дойни крави с административни, складови и обслужващи сгради. Така заявеното ИПпопада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002128 „Централен Балкан-буфер“.

Копие на писмото е изпратено до Община Карлово, Кметство Столетово и БД ИБР

Отговорено от РИОСВ-Пловдив на 08.01.2025г.